D Voiksrepublik Kina (chinesisch: Zhōnghua Renmín Gòngheguó), maistns sogt ma  Kina, is mit 1,3 Miliardn Einwohna (2015) s Land mid de olamaistn Leid auf da gonzn Wöd iwahapt. Außadem is Kina vo da Flechn hea s greßte Land vo Ostasien und insgesamt s fiatgreßte Land auf da Wöd (noch Russland, Kanada und de USA). Da Nam Kina kumt genau so wia de lateinische Iwasezung Sina (Sinologi) woascheinli vo da Qin-Dinasti. Iwa mearane Stationa und Sprochn is des Woat Qin entlong vo da Saidnstroßn bis noch Eiropa kuma und doat in vaschidane Aussprochfoamen aufgnuma woan. Auf Boarisch und a auf Hochdeitsch sogt ma in Östareich und Siiddeitschland owa Kina mid K am Anfang.